APSTIPRINĀTS

Ķekavas novada pašvaldības

SIA “Ķekavas sadzīves servisa centrs”

2017. gada 21.septembra valdes sēdē,

Protokols Nr.10

**ATKLĀTA KONKURSA**

**„Jauna ielu un laukumu kopšanas agregāta iegāde”**

identifikācijas Nr. SIA ĶSSC 2017/2

**NOLIKUMS**

Ķekavas pagasts, Ķekavas novads, 2017

**VISPĀRĪGĀ INFORMĀCIJA**

**1. Iepirkuma nosaukums, identifikācijas numurs un metode**

Atklāts konkurss “Jauna ielu un laukumu kopšanas agregāta iegāde”, identifikācijas Nr. SIA ĶSSC 2017/2, (turpmāk – Iepirkums) tiek veikts Publisko iepirkumu likuma (turpmāk – PIL) 8.panta pirmās daļas 1.punkta kārtībā.

**2. Ziņas par pasūtītāju**

Pasūtītāja nosaukums: SIA “Ķekavas sadzīves servisa centrs”

NMR kods: 40003525725

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123

Faktiskā adrese: Ausekļu iela 10, Ķekava, Ķekavas pagasts, Ķekavas novads, LV-2123

Pasūtītāja profila adrese: [www.kekava.lv](http://www.kekava.lv)

Bankas rekvizīti: AS „SEB banka”

Bankas kods: UNLALV2X

Konta Nr. LV92UNLA0003001609441

Kontaktpersona: Juris Aperāns

Tālruņa numurs: +371 22023663

E-pasta adrese: kssc@inbox.lv

**3. Ziņas par pircēju**

Pircējs: SIA “Ķekavas sadzīves servisa centrs”, NMR kods: 40003535725, juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

Faktiskā adrese: Ausekļu iela 10, Ķekava, Ķekavas pagasts, Ķekavas novads, LV-2123

**4. Iepirkuma priekšmets**

4.1. Iepirkuma priekšmets – jauna ielu un laukumu kopšanas agregāta iegāde, CPV kods: 34921000-9 (Ceļu uzturēšanas tehnika) atbilstoši nolikumam pievienotajai Tehniskajai specifikācijai (1.pielikums).

4.2. Piedāvājumu var iesniegt par visu iepirkuma priekšmeta apjomu.

**5. Līguma izpildes vieta un laiks**

|  |  |
| --- | --- |
| **Līguma izpildes vieta** | **Līguma izpildes laiks** |
| Ausekļu iela 10, Ķekava, Ķekavas pagasts, Ķekavas novads, LV-2123 | 2 mēneši no līguma noslēgšanas brīža |

**6.Piedāvājumu iesniegšanas vieta, datums, laiks un kārtība**

6.1. Piedāvājumus iesniedz vai iesūta pa pastu iepirkuma komisijai, aizlīmētā un apzīmogotā aploksnē ar atzīmi “Jauna ielu un laukumu kopšanas agregāta iegāde”, identifikācijas Nr. SIA ĶSSC 2017/2; „Neatvērt līdz ***2017.gada 13.novembrim plkst. 12:00***”, norādot pasūtītāja nosaukumu un adresi (Ausekļu iela 10, Ķekava, Ķekavas pagasts, Ķekavas novads, LV-2123), pretendenta nosaukumu un adresi.

6.2. Iepirkuma komisija neatvērtu piedāvājumu nosūta pa pastu uz pretendenta norādīto adresi, ja piedāvājums iesniegts vai piegādāts Pasūtītājam pēc Iepirkuma noteikumu 6.1.punktā norādītā piedāvājuma iesniegšanas termiņa beigām

**7. Piedāvājumu derīguma termiņš**

Iesniegtais piedāvājums ir saistošs pretendentam 120 (viens simts divdesmit) kalendāra dienas, skaitot no 6.1. punktā norādītās piedāvājumu iesniegšanas termiņa dienas.

**8. Prasības attiecībā uz piedāvājuma noformējumu un iesniegšanu**

8.1. Pretendentu piedāvājumu dokumentu komplektu veido:

8.1.1. Pretendenta atlases dokumenti (nolikuma 16.1.-16.10.punkti);

8.1.2. Tehniskais piedāvājums (nolikuma 18.1.punkts);

8.1.3. Finanšu piedāvājums (nolikuma 18.2.punkts);

8.2. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

8.3. Piedāvājuma dokumentiem (gan oriģinālam, gan kopijai) jābūt cauršūtiem (caurauklotiem) tā, lai dokumentus nebūtu iespējams atdalīt, lapām jābūt sanumurētām, uz uzlīmes norādīts lapu skaits, pretendenta zīmogs un pretendenta pārstāvja, ar paraksta tiesībām, paraksts. Dokumentiem jāatbilst Dokumentu juridiskā spēka likuma prasībām.

8.4. Piedāvājums jānoformē un jāiesniedz latviešu valodā. Svešvalodā noformētiem piedāvājuma dokumentiem jāpievieno Pretendenta apliecināts tulkojums latviešu valodā.

8.5. Tehnisko un finanšu piedāvājumu pretendents noformē atbilstoši nolikuma 1.pielikumā norādītajām tehniskajai specifikācijai un 3.pielikumā norādītajai finanšu piedāvājuma formai.

8.6. Finanšu piedāvājumā norāda kopējo cenu. Piedāvājuma cenā ir atsevišķi jāizdala pievienotās vērtības nodoklis (PVN). Piedāvājuma cena ir jānorāda euro.

8.7. Pretendentu finanšu piedāvājumi, kas nav noformēti atbilstoši šī nolikuma prasībām, kā arī neatbilst iepirkuma priekšmeta tehniskās specifikācijas prasībām, netiks vērtēti.

**9. Iepazīšanās ar iepirkuma nolikumu**

Šis nolikums ar visiem pielikumiem ir brīvi pieejams Pasūtītāja mājas lapā internetā [www.kekava.lv](http://www.kekava.lv) *(Pašvaldība/Publiskie iepirkumi/Iestāžu iepirkumi/SIA”Ķekavas sadzīves servisa centrs”)*. Ar šo nolikumu papīra formātā ieinteresētie piegādātāji var iepazīties ierodoties SIA “Ķekavas sadzīves servisa centrs” administrācijas ēkā, biroja vadītājas kabinetā, Ausekļu ielā 10, Ķekavā, Ķekavas pagastā, Ķekavas novadā, no pirmdienas līdz piektdienai no plkst. 09.00 līdz 17.00. Pusdienas pārtraukums no plkst. 13.00 līdz 14.00.

**10. Iepirkuma nolikuma izskaidrojums**

10.1. Pretendents, kurš pieprasa šī nolikuma izskaidrojumu, rakstiski, izmantojot pastu vai E-pastu, nosūta lūgumu, adresējot to iepirkuma komisijai.

10.2. Iepirkuma komisija pēc Pretendenta pieprasījuma sniedz papildu informāciju par iepirkuma nolikumu Publisko iepirkumu likuma noteiktajā kārtībā, ja pieprasījums iesniegts laikus.

10.3. Informācija par šī nolikuma grozījumiem un atbildes uz Pretendenta jautājumiem tiek publicētas Pasūtītāja mājas lapā internetā [www.kekava.lv](http://www.kekava.lv) *(Pašvaldība/Publiskie iepirkumi/Iestāžu iepirkumi/SIA “Ķekavas sadzīves servisa centrs”)*. Pretendenta pienākums ir pastāvīgi sekot Pasūtītāja mājas lapā publicētajai informācijai un ievērtēt to savā piedāvājumā.

**11. Iepirkuma nolikuma precizējumi**

Iepirkuma komisija var, atbildot uz lūgumu, izskaidrot vai pēc pašu iniciatīvas izdarīt precizējumus iepirkuma nolikumā atbilstoši Publisko iepirkumu likumā noteiktajai kārtībai. Informācija par šiem precizējumiem tiek publicēta Pasūtītāja mājas lapā internetā [www.kekava.lv](http://www.kekava.lv) *(Pašvaldība/Publiskie iepirkumi/Iestāžu iepirkumi/SIA “Ķekavas sadzīves servisa centrs”)*. Pretendenta pienākums ir pastāvīgi sekot Pasūtītāja mājas lapā publicētajai informācijai un ievērtēt to savā piedāvājumā.

**12. Pretendentu piedāvājumu labošana vai atsaukšana**

12.1. Iepirkuma pretendentiem ir tiesības izmainīt vai atsaukt piedāvājumu (tajā skaitā grozīt cenu), rakstiski paziņojot par to iepirkuma komisijai līdz nolikuma 6.1.punktā noteiktajam termiņam.

12.2. Jebkurš pretendenta paziņojums par izmaiņām pretendenta piedāvājumā vai piedāvājuma atsaukšana tiek noformēta un iesniegta saskaņā ar šī nolikuma 8.1.-8.7.punktu prasībām uz aploksnes norādot “Pretendenta piedāvājuma labojums” vai “Pretendenta piedāvājuma atsaukums”.

12.3. Pēc nolikuma 6.1.punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar.

**13. Paziņojums par lēmuma pieņemšanu**

Trīs darba dienu laikā pēc lēmuma pieņemšanas par iepirkuma līguma slēgšanu vai iepirkuma izbeigšanu, neizvēloties nevienu piedāvājumu, komisija nosūtīta paziņojumu visiem pretendentiem.

**INFORMĀCIJA PAR LĪGUMA PRIEKŠMETU**

**14. Līguma priekšmeta apraksts**

Līguma priekšmets ir “Jauna ielu un laukumu kopšanas agregāta iegāde” saskaņā ar šī nolikuma 1.pielikumā norādītajām tehniskajām specifikācijām.

# PRETENDENTU ATLASE

**15. Pretendentu piemērotības kritēriji**

Iepirkuma pretendentiem jāapliecina sava atbilstība šādiem kritērijiem:

15.1. Attiecībā uz Pretendentu nav iestājies kāds no Publisko iepirkumu likuma 42.panta pretendentu izslēgšanas noteikumiem.

15.2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.

15.3. Pretendents ir ražotājs vai tam ir iepirkuma līguma nosacījumu izpildei nepieciešamās tiesības pārdot ražotāja produkciju un uzņemties garantijas saistības.

15.4. Pretendents pēdējo 3 (triju) gadu laikā ir piegādājis vismaz 1 (vienu) attiecīgā tipa ielu un laukumu kopšanas agregātu, kā arī Pretendents ir nodrošinājis tehnisko apkopi (servisu) attiecīgā tipa ielu un laukumu kopšanas agregātam.

15.5. Pretendentam pierīgas teritorijā ir vismaz viena ražotāja, vai tā pilnvarotā pārstāvja atzīta tehniskās apkopes (servisa) pakalpojumu sniegšanas vieta, kurā ir iespējams nodrošināt attiecīgā tipa ielu un laukumu kopšanas agregātu tehnisko apkopi un garantijas remontu.

15.6. Pretendenta vidējais gada finanšu apgrozījumus iepriekšējos 3 (trīs) noslēgtajos finanšu gados (par noslēgto finanšu gadu uzskata gadu, par kuru ir noformēts un normatīvajos aktos noteiktajā kārtībā apstiprināts gada pārskats) ir vismaz trīs reizes lielāks par kopējo Pretendenta piedāvājuma cenu bez PVN. Ja Pretendents darbojas mazāk nekā trīs gadus, vidējo finanšu apgrozījumu aprēķina par tā kopējo pastāvēšanas periodu.

**16. Iesniedzamie pretendenta atlases dokumenti:**

16.1. Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.

16.2. Pretendents, kurš nav reģistrēts LR Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

16.3. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.

16.4. Pretendenta tirdzniecības vietas apliecības kopija, ja šāda apliecība ir nepieciešama saskaņā ar Pretendenta reģistrācijas valsts normatīvo aktu prasībām. Ārvalstu Pretendentiem jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.

16.5. Izziņa par Pretendenta finanšu apgrozījumu iepriekšējos 3 (trīs) noslēgtajos finanšu gados vai, ja Pretendents darbojas mazāk kā trīs gadus, izziņa par tā kopējo pastāvēšanas periodu un vidējo finanšu apgrozījumu.

16.6. Ražotāja vai izplatītāja parakstīts dokumenta oriģināls vai kopija (izziņa, apliecinājums, vēstule vai cits satura ziņā pielīdzināms dokuments), kas apliecina, ka Pretendentam ir tiesības pārdot ražotāja produkciju un uzņemties garantijas saistības.

16.7. Ražotāja sertificētu Tehniskās apkopes (servisa) sniegšanas vietu saraksts (2.pielikums) pierīgas teritorijā un ražotāja izsniegta katras vietas sertifikāta, apliecības vai līdzvērtīga dokumenta kopija.

16.8. Vismaz viena pasūtītāja atsauksme par to, kad un kādu tehniski līdzvērtīgu agregātu piegāde ir veikta un kādi tehniskās apkopes (servisa) pakalpojumi ir sniegti pienācīgi un atbilstoši normatīvo aktu prasībām.

16.9. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei.

16.10. Viens piedāvājuma oriģināls un viena pretendenta apliecināta piedāvājuma kopija.

**17. Pretendenta izslēgšanas nosacījumi**

Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā nolikumā norādītajiem kritērijiem vai arī ir norādījis nepatiesas ziņas, vai vispār nav sniedzis ziņas par atbilstību minētajiem kritērijiem.

**TEHNISKAIS UN FINANŠU PIEDĀVĀJUMS**

**18. Finanšu un tehnisko piedāvājumu dokumenti**

18.1. Pretendenta tehniskais piedāvājums noformējams un iesniedzams atbilstoši šī nolikuma 1.pielikumā pievienotajai tehniskajai specifikācijai. Tehniskā piedāvājuma saturs: piedāvātā jauna ielu un laukumu kopšanas agregāta tehniskais raksturojums, aprīkojums, piedāvātie garantijas nosacījumi saskaņā ar šī nolikuma 1.pielikumu.

18.2. Pretendenta finanšu piedāvājums noformējams un iesniedzams atbilstoši šī nolikuma 3.pielikumā pievienotajai finanšu piedāvājuma formai. Finanšu piedāvājuma cenas jānorāda euro (EUR) bez PVN, atsevišķi jānorāda PVN summa un cena ar PVN. Cenā iekļauj visas iespējamās izmaksas, kas saistītas ar iepirkuma līguma izpildi.

**FINANŠU UN TEHNISKĀ PIEDĀVĀJUMA VĒRTĒŠANAS UN IZVĒLES**

**KRITĒRIJI**

**19. Piedāvājumu vērtēšana**

19.1. Komisija vērtē tikai tos piedāvājumus, kuru iesniedzēji, vadoties no iesniegtajiem pretendentu atlases dokumentiem, atbilst visām šajā nolikumā izvirzītajām prasībām.

19.2. Komisija vērtē tikai tos piedāvājumus, kuri atbilst šajā nolikumā norādītajām prasībām.

19.3. Vērtēšanas kritērijs ir iepirkuma noteikumiem atbilstošs **piedāvājums ar zemāko cenu EUR neskaitot PVN**.

**20. Nepamatoti lēts piedāvājums**

20.1. Ja piedāvājumu vērtēšanas laikā komisija konstatē, ka pretendents piedāvā piegādāt iepirkumu priekšmetu par ievērojami zemāku cenu, nekā citi pretendenti, tā pārbauda, vai pretendenta piedāvājums nav nepamatoti lēts.

20.2. Lai noskaidrotu, vai nav saņemts nepamatoti lēts piedāvājums, komisija pieprasa pretendentam, kurš iesniedzis piedāvājumu ar viszemāko cenu, iesniegt iepirkuma izpildei īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu.

**21. Piedāvājumu izvēle**

21.1. Iepirkumu komisija attiecīgajā iepirkuma priekšmeta specifikācijas daļā izvēlas piedāvājumu ar zemāko cenu.

## 21.2. Iepirkumu komisija novērtē pretendenta atbilstību Iepirkuma noteikumu 18.1 un 18.2 apakšpunktos noteiktajām pretendentu atlases prasībām.

# INFORMĀCIJA PAR IEPIRKUMA LĪGUMU UN TĀ NOSLĒGŠANU

**22.Iepirkuma līguma slēgšana**

22.1. Iepirkuma līgums slēdzams ar uzvarējušo pretendentu saskaņā ar iepirkuma nolikuma 4.pielikumu.

22.2. Ja izraudzītais pretendents atsakās slēgt iepirkuma līgumu ar pasūtītāju, komisija izvēlas piedāvājumu, kurš atzīts par nākošo izdevīgāko.

22.3. Pakalpojuma sniegšanas kārtība, līgumslēdzējpušu atbildības nosacījumi, samaksas kārtība par sniegto Pakalpojumu tiks noteikta Iepirkuma līgumā.

 Iepirkumu komisijas priekšsēdētājs J. Aperāns

1.pielikums

Atklāta konkursa Nr. SIA ĶSSC 2017/2 nolikumam

Tehniskā specifikācija

|  |  |  |
| --- | --- | --- |
| Tehniskie parametri | Prasības | Pretendenta piedāvājums (apraksts vai atbilst/neatbilst) |
| Agregatēšanas veids | piekabināms traktoram |  |
| Sakabes dīsteles sānu nobīde | hidrauliska ar vadību no traktora kabīnes |  |
| Nepieciešamā traktora jauda | 45 – 55 kW |  |
| Nepieciešamie traktora jūgvārpstas apgriezieni | 540 apgr./min. |  |
| Agregāta augstums | ≤ 2300 mm |  |
| Agregāta pilnā masa | 7000 – 8000 kg |  |
| Agregāts aprīkots ar neatkarīgo hidraulisko sistēmu | jābūt |  |
| Hidrauliskās eļļas dzesētājs | jābūt |  |
| Visi hidrauliskās sistēmas vadības vārsti | Danfoss PVG 32 vai analogs |  |
| Agregāts aprīkots ar divām priekšējām metāla zaru sānu birstēm  | jābūt |  |
| Diametrs priekšējām sānu birstēm | ≥ 1150 mm |  |
| Sapīto metāla zaru kušķu skaits uz vienas sānu birstes | ≥ 165 gab. |  |
| Darba pozīcijas regulēšana priekšējām sānu birstēm | hidrauliska ar vadību no traktora kabīnes |  |
| Priekšējām sānu birstēm hidrauliskā piedziņa | jābūt ar regulējamu birstu griešanās ātrumu  |  |
| Aizmugurējās birstes darba platums  | ≥ 1000 mm |  |
| Aizmugurējās birstes diametrs | ≥ 750 mm |  |
| Aizmugurējās birstes hidrauliska piedziņa | jābūt ar regulējamu birstes griešanās ātrumu |  |
| Agregāta kopējais darba platums regulējams | ≥ 2700 mm |  |
| Savācēj kastes tilpums | ≥ 3000 litriem |  |
| Savācēj kastes iztukšošana | hidrauliski uz aizmuguri |  |
| Savācēj kastes iztukšošanas pacelšanas augstums | ≥ 2600 mm |  |
| Savācēj kastes piepildīšanās indikators | mehānisks |  |
| Skaņas signāls par savācēj kastes iztukšošanu | jābūt |  |
| Gružu padeve uz savācēj kasti | jābūt ar gumijas elevatora tipa lentu un regulējamu tās griešanās ātrumu |  |
| Gumijas elevatora un “grābeklīšu” stiprinājumu kronšteiniem | jābūt dalītiem pa segmentiem un savstarpēji aizvietojamiem |  |
| Pret putekļu ūdens smidzināšanas sistēma | jābūt |  |
| Pret putekļu ūdens smidzināšanas sprauslas | gan uz priekšējām, gan uz aizmugurējās birstēm |  |
| Ūdens tvertnes tilpums | ≥ 1000 litriem |  |
| Ūdens sūkņa ražība | ≥ 26 l/min. |  |
| Agregāts aprīkots ar vienu riteņu asi | jābūt |  |
| Riteņu ass amortizācija | jābūt ar lapu tipa atsperēm |  |
| Riepu platums | ≥ 270 mm |  |
| Nepieciešamā agregāta bremžu sistēma | pneimatiskā |  |
| Visu agregāta darba funkciju vadība | ar elektronisku vadības paneli no traktora kabīnes |  |
| Agregāts aprīkots ar centrālo smērēšanas sistēmu | jābūt |  |
| Pieļaujamais darba ātrums | ≥ 20 km/h |  |
| Pieļaujamais transporta ātrums | ≥ 40 km/h |  |
| Ārējās apgaismes ierīces | jābūt gabarītu, bremžu un pagriezienu rādītājiem |  |
| Pretendenta tehniskās servisa bāzes un rezerves daļu noliktavas atrašanās | ne tālāk kā 20 km no pasūtītāja tehniskās bāzes vietas  |  |
| Garantija  | 24 mēn. vai 2000 darba stundas |  |

2.pielikums

Atklāta konkursa Nr. SIA ĶSSC 2017/2 nolikumam

**tehniskās apkopes (servisa) sniegšanas vietu saraksts Latvijā**

|  |  |  |  |  |
| --- | --- | --- | --- | --- |
| **Nr. p.k.** | **Servisa vietas nosaukums** | **Servisa sniegšanas juridiskais pamatojums (struktūrvienība, apakšuzņēmējs utml.)** | **Adrese** | **Kontaktpersona, kontakttālrunis** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

3.pielikums

Atklāta konkursa Nr.SIA ĶSSC 2017/2 nolikumam

**Finanšu piedāvājums**

Atklātam konkursam“Jauna ielu un laukumu kopšanas agregāta iegāde”

Iepirkuma identifikācijas Nr. SIA ĶSSC 2017/2

1. **Iesniedza**

|  |  |
| --- | --- |
| Pretendenta nosaukums: |  |
| Vienotais reģistrācijas Nr. Adrese, pasta indekss, tālrunis, faksa numurs, e-pasta adrese:  |  |
| Kontaktpersonas vārds, uzvārds (tālrunis, faksa numurs, e-pasta adrese): |  |
| Atzīmēt, ja pretendents ir mazais vai vidējais uzņēmums |  **mazais uzņēmums1** **vidējais uzņēmums2** |

1. **Piedāvājums**

Mēs piedāvājam piegādāt jaunu ielu un laukumu kopšanas agregātu atbilstoši iepirkuma procedūras nolikuma tehniskajai specifikācijai noteiktajā laika periodā bez ierobežojumiem.

Mūsu piedāvājums ir:

3.1. Piedāvātā līgumcena bez un ar PVN:

|  |  |  |  |
| --- | --- | --- | --- |
| **Jauna ielu un laukumu kopšanas agregāta modelis** | **Cena bez PVN (EUR)** | **PVN likme (%)** | **Cena kopā ar PVN**  |
|  |  |  |  |
|  |  |  |  |
|  |  |  |  |

* 1. Piedāvātais garantijas laiks - \_\_\_\_\_\_\_\_\_.
	2. Piedāvājums derīgs 120 (viens simts divdesmit) kalendāra dienas, skaitot no piedāvājuma iesniegšanas termiņa dienas.
	3. Mēs apliecinām, ka:
		1. Attiecībā uz pretendentu nepastāv Publisko iepirkumu likuma 42. pantā noteiktie izslēgšanas gadījumi;
		2. Visas piedāvājumā sniegtās ziņas par Pretendentu ir patiesas.

Paraksta pretendenta vadītājs vai pilnvarota persona:

|  |  |
| --- | --- |
| Vārds, Uzvārds, Amats |  |
| Paraksts |  |
| Datums |  |

Ja piedāvājumu ir parakstījusi pilnvarota persona, piedāvājumam jāpievieno pilnvara.

**1Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*

**2Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*

4.pielikums

Atklāta konkursa Nr. SIA ĶSSC 2017/2 nolikumam

PIRKUMA LĪGUMS Nr.\_\_\_\_\_\_\_\_\_\_\_\_

Ķekavas pagasts, Ķekavas novads, 2017. gada \_\_\_\_\_\_\_\_\_\_\_\_\_

SIA “Ķekavas sadzīves servisa centrs”, vienotās reģistrācijas numurs Nr.40003525725, juridiskā adrese – Gaismas iela 19, k-9-1, Ķekava, Ķekavas novads, LV-2123, turpmāk tekstā - Pircējs, tās valdes locekļu Jura Aperāna un Arvīda Kaļvas personā, kuri rīkojas saskaņā ar Pircēja statūtiem no vienas puses un ………………………………., vienotais reģistrācijas numurs…………………….., adrese: ……………………………………………………, turpmāk tekstā Pārdevējs, kas rīkojas uz Pārdevēja statūtu pamata…………………………………………………………, no otras puses, katrs atsevišķi un abi kopā dēvēti “Puses”,

pamatojoties uz Pircēja rīkotā atklāta konkursa “Jauna ielu un laukumu kopšanas agregāta iegāde”, ID Nr.SIA ĶSSC 2017/2, rezultātiem un Pārdevēja iesniegto piedāvājumu, noslēdz šādu līgumu, turpmāk tekstā - Līgums:

**1. Līguma priekšmets**

* 1. Pārdevējs apņemas piegādāt nokomplektētu jaunu ielu un laukumu kopšanas agregātu, turpmāk saukta „Prece”, atbilstoši tehniskajai specifikācijai (1.pielikums) un finanšu piedāvājumam (2.pielikums) un saskaņā ar Līguma noteikumiem nodot to Pircēja īpašumā, bet Pircējs apņemas pieņemt un apmaksāt par Preci saskaņā ar Līguma noteikumiem.
	2. Preces cena Līguma 1.1.punktā norādītajai Precei ir EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), PVN 21% EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kopējā summa ar PVN EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).
	3. Apmaksas forma un norēķinu kārtība: pārskaitījums.
	4. Preces cenā iekļauta preces sagatavošana ekspluatācijai, kuru Pārdevējs veic saskaņā ar Preces ekspluatācijas instrukcijas prasībām.
1. **Apmaksas nosacījumi**
	1. Par Preci Pircējs samaksā Pārdevējam līdz \_\_\_\_\_.gada \_\_\_.\_\_\_\_\_\_\_\_ uz Līguma 11.punktā norādīto Pārdevēja norēķinu kontu.
	2. Maksājums tiek uzskatīts par veiktu, kad Pārdevējs ir saņēmis maksājumu uz sava norēķinu konta.
	3. Gadījumā, ja Pārdevējs maina norēķinu kontu, viņam nekavējoties par to rakstveidā jāinformē Pircējs, nosūtot ierakstītu vēstuli vai nododot to pret parakstu.
	4. Ja Pircējs neievēro apmaksas termiņus, par kuriem Līgumā ir vienojušās Puses, Pārdevējam ir tiesības pieprasīt nokavējuma naudu 0,1 % apmērā no neapmaksātās preču pavadzīmes - rēķina vērtības par katru nokavējuma dienu. Nokavējuma naudas apmaksa neatbrīvo Pircēju no Līguma saistību izpildes.
	5. Ja Pārdevējs nepiegādā Preci Pircējam noteiktajā vietā un komplektācijā, Pārdevējam jāmaksā Pircējam līgumsods 0,1 % apmērā no nepiegādātās Preces vērtības par katru nokavēto kalendāro dienu.

**3. Piegādes termiņš**

* 1. Pārdevējs apņemas piegādāt Preci Pircējam Līguma 1.pielikuma piedāvājumam atbilstošā komplektācijā pēc iespējas īsākā laika periodā, bet ne vēlāk kā līdz 20\_\_.gada \_\_\_.\_\_\_\_\_\_\_\_\_\_\_\_.
	2. Pārdevējs nekavējoties paziņo Pircējam, tiklīdz Prece ir sagatavota nodošanai Pircējam.
	3. Pēc Līguma 3.2. punktā minētā paziņojuma saņemšanas Pircējam ir pienākums ne vēlāk kā 10 (desmit) dienu laikā veikt nepieciešamās darbības, lai pieņemtu Preci savā īpašumā un valdījumā.

**4. Kvalitāte**

* 1. Prece atbilst Latvijas Republikas spēkā esošajos normatīvajos tiesību aktos noteiktajiem tehniskajiem normatīviem, ir sertificēta lietošanai Latvijas Republikā, un ir Līguma 1.pielikuma piedāvājuma norādītajā komplektācijā.
	2. Garantijas nosacījumi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Preces pieņemšana**

* 1. Preces pieņemšana tiek veikta \_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Preces nodošanas brīdī Pircējs pārbauda Preces vizuālo stāvokli un atbilstību komplektācijai.
	3. Gadījumā, ja tiek konstatēta Preces daudzuma vai kvalitātes neatbilstība Līguma nosacījumiem, par to tiek izdarīts ieraksts pieņemšanas - nodošanas aktā, saskaņā ar kuru Pārdevējs apņemas minēto trūkumu novērst 5 (piecu) dienu laikā.
1. **Dokumenti**

Nododot Preci Pircējam tiek izsniegti:

* 1. Pieņemšanas - nodošanas akts;
	2. Preču pavadzīme - rēķins;
	3. Ekspluatācijas instrukcija;
	4. Servisa grāmatiņa.
1. **Force majeure apstākļi**
	1. Ja no Pušu gribas neatkarīgu apstākļu dēļ (ugunsgrēks, plūdi, stihiskas nelaimes, masveida saslimšanas, karš, jebkura veida militāras operācijas, blokāde, streiks, eksporta vai importa aizliegums, valsts institūciju akti un darbības vai arī citi no pušu gribas neatkarīgi apstākļi) jebkurai no Pusēm nebūs iespējams pilnīgi vai daļēji izpildīt Līgumā noteiktās saistības, tad Līgumā noteiktais saistību izpildes termiņš tiek apturēts līdz brīdim, kamēr pastāv šie Force majeure apstākļi.
	2. Par Fource majeure apstākļu rašanos ir jāpaziņo otrai Pusei 5 (piecu) dienu laikā no to iestāšanās brīža.
	3. Ja Force majeure apstākļi ilgst vairāk nekā pusgadu, tad Pusēm ir tiesības atteikties no tālākās Līguma saistību izpildes, un šajā gadījumā nevienai no Pusēm nav tiesību pieprasīt no otras Puses kaitējuma atlīdzināšanu, kas radies sakarā ar Līguma laušanu.

**8. Līguma termiņš un izbeigšana**

* 1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
	2. Līgums var tikt priekšlaicīgi pārtraukts Pusēm vienojoties, kā arī gadījumos, ja:
		1. viena no Pusēm neizpilda Līgumā paredzētās saistības;
		2. viena no Pusēm atzīta par maksātnespējīgu vai bankrotējušu;
		3. nepārvaramās varas apstākļu esamības gadījumā, ja tie turpinās ilgāk nekā 180 dienas.
	3. Pircējs ir tiesīgs vienpusēji lauzt līgumu, ja Pārdevējs nepiegādā Preci Līguma 3.1.punktā norādītajos termiņos. Līguma laušanas gadījumā Pārdevējs apņemas 5 (piecu) darba dienu laikā atmaksāt Pircējam Līguma 2.4.punktā noteikto līgumsodu.
	4. Līguma pārtraukšana nav uzskatāma par Līgumā paredzēto saistību neizpildes pamatu.
1. **Strīdu izšķiršana**

No Līguma izrietošos strīdus un nesaskaņas Puses risina pārrunu ceļā. Ja puses 30 (trīsdesmit) dienu laikā pārrunu ceļā nepanāk vienošanos, strīdu nodod izšķiršanai tiesā saskaņā ar Latvijas Republikā spēkā esošajiem normatīvajiem aktiem.

**10. Pārējie nosacījumi**

* 1. Visi Līguma papildinājumi un pielikumi ir spēkā, ja tie noformēti rakstiski un tos parakstījušas Puses.
	2. Līgums izstrādāts un noformēts latviešu valodā divos eksemplāros ar vienādu juridisko spēku, pa vienam eksemplāram katrai Pusei.

**11. Pušu rekvizīti**

|  |  |
| --- | --- |
| Pārdevējs | Pircējs |
| Nosaukums: |  | Nosaukums: |  |
| Vienotais reģ.Nr |  | NMR kods |  |
| Juridiskā adrese: |  | Juridiskā adrese: |  |
| Banka: |  | Banka: |  |
| Kods: |  | Kods: |  |
| Konts: |  | Konts: |  |
| Tālrunis: |  | Tālrunis: |  |
| Fakss: |  | Fakss: |  |
| E-mail: |  | E-mail: |  |
| Pārdevējs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_z.v. | Pircējs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_z.v. |